Tolong jelaskan mengenai Sejarah dari Sekolah Jenis Kebangsaan (C) Lit Terk dalam bahasa melayu

Pengasas SJK(c) Lit Terk adalah dari sekumpulan cendekiawan dengan diketuai oleh Ng Hai Huan. Dengan tungkus-lumus mereka, sekolah ini telah berjaya dibina pada tahun 1932.

Pada masa zaman darurat, kerajaan telah mengadakan perintah berkurung. Sekolah terpaksa dipindahkan ke CEP Niyor pada tahun 1952. Pemimpin tempatan pada masa itu En. Yap Zi Chun telah menubuhkan jawatankuasa untuk membina sekolah baru. Ahli AJK lain terdiri daripada Liew Jin Tek, Ng Yoke Foon, Chan Ban, Pang Tien dan Yap Liang Bao. Setelah siap dibina, hanya seorang Guru Besar dan seorang guru telah ditugaskan untuk mengajar murid-murid seramai 50 orang pada masa itu.

Setelah perintah berkurung dimansuhkan pada tahun 1961, sekolah ini dipindah semula ke Kampung Niyor. Pada tahun 80an, dengan usaha penduduk kampong dan wakil rakyat tempatan, sekolah ini telah dilengkapi dengan Bilik Guru Besar, Bilik Guru, Bilik Perpustakaan, Bilik Stor Sukan, Gelanggang Badminton dan Gelanggang Bola Keranjang.

Pada tahun 1993, Jemaah Pengurus Sekolah bersama PIBG sekolah telah berjaya mengutip derma untuk membina sebuah kantin dan pagar sekolah. Dengan usaha mempertingkatkan kebajikan guru dan ilmu pengetahuan murid-murid, Jemaah Pengurus Sekolah bersama PIBG Sekolah telah berjaya memohon peruntukan 2 buah computer dan tempat letak kereta guru daripada YB Hoo Seong Chang Ahli Parlimen Kawasan Kluang. Di samping itu, PPD Kluang pula memperuntukkan pasir dan tar untuk tapak letak kereta guru pada tahun 1996.

Kini, SJK(c) Lit Terk Niyor telah dilengkapi dengan segala kemudahan asas yang standing dengan sekolah Bandar. Umpamanya Bilik Akses, Bilik Pemulihan Khas, ICT PPSMI, Program SKM Komputer Parlimen Sembrong dan Bangunan Prasekolah. Ini adalah usaha Jemaah Pengurus Sekolah, PIBG Sekolah dan keprihatinan Guru Besar